b"\n_START_ARTICLE_\nLiebfraumilch\n_START_PARAGRAPH_\nLiebfraumilch (vok. Liebfraumilch, Liebfrau(e)nmilch) \xe2\x80\x93 pussald\xc5\xbeio baltojo voki\xc5\xa1ko vyno stilius. \xc5\xa0i vynas gaminamas, daugiausia eksportui, vyno regionuose Reino Hesene, Pfalce, Reingau, ir Nah\xc4\x97s vyno regionuose.\n_START_SECTION_\nPavadinimas\n_START_PARAGRAPH_\nVokie\xc4\x8di\xc5\xb3 kalboje \xc5\xbeodis Liebfraumilch (daugiausia naudojamas eksportuojam\xc5\xb3 vyn\xc5\xb3 etiket\xc4\x97se) kil\xc4\x99s i\xc5\xa1 vok. Liebfrauenmilch. O \xc5\xa1\xc4\xaf pavadinim\xc4\x85 gavo vynai, nuo XVIII a. gaminti Vormso \xe2\x80\x9eLiebfrauenkirche\xe2\x80\x9c vynuogynuose, prie taip pat pavadintos ba\xc5\xbeny\xc4\x8dios. Ba\xc5\xbeny\xc4\x8dios pavadinimas Liebfrauenkirche rei\xc5\xa1kia 'Mielosios damos (t. y., Mergel\xc4\x97s Marijos) ba\xc5\xbeny\xc4\x8dia'. Vyno pavadinimas neretai neteisingai ver\xc4\x8diamas kaip \xe2\x80\x9eMylimos moters pienas\xe2\x80\x9c, nors tikrasis pavadinimas b\xc5\xabt\xc5\xb3 \xe2\x80\x9eDievo motinos pienas\xe2\x80\x9c.\n_START_SECTION_\nKokyb\xc4\x97\n_START_PARAGRAPH_\nEtiket\xc4\x97s su u\xc5\xbera\xc5\xa1ais Liebfraumilch paprastai naudojamos vynams i\xc5\xa1 daugelio Vokietijos vyno region\xc5\xb3. I\xc5\xa1imtis yra tik Mozelio regionas. Labai pana\xc5\xa1i\xc5\xb3 savybi\xc5\xb3 vynas, bet pagamintas i\xc5\xa1 auk\xc5\xa1tesn\xc4\x97s kokyb\xc4\x97s vynuogi\xc5\xb3, gali b\xc5\xabti pa\xc5\xbeym\xc4\x97tas kaip Sp\xc3\xa4tlese ar Auslese. JAV ir D. Britanijoje pardavin\xc4\x97jamas vynas Blue Nun, nors yra Liebfraumilch stiliaus, \xc5\xa1iuo pavadinimu nebevadinamas._NEWLINE_Nors pavadinimas Liebfraumilch dar asocijuojasi su \xc5\xbeemos kokyb\xc4\x97s vynais, 1971 m. Vokietijos Vyno \xc4\xafstatymas reikalauja, kad taip pavadinti vynai turi b\xc5\xabti kokyb\xc4\x97s lygio Qualit\xc3\xa4tswein bestimmter Anbaugebiete (QbA; 3-ias lygis i\xc5\xa1 4) ir jie turi b\xc5\xabti gaminti Reino Heseno, Pfalco, Nah\xc4\x97s ar Reingau vyno regionuose. Vynuog\xc4\x97se ma\xc5\xbeiausiai 70% uog\xc5\xb3 turi b\xc5\xabti \xe2\x80\x9eRiesling\xe2\x80\x9c, \xe2\x80\x9eSilvaner\xe2\x80\x9c ar \xe2\x80\x9eM\xc3\xbcller-Thurgau\xe2\x80\x9c. Be to, vyne turi b\xc5\xabti 18-40g/l likusi\xc5\xb3 cukr\xc5\xb3."